0000C000
दिल्ली में चल रही सीलिंग के मुद्दे पर मुख्यमंत्री केजरीवाल ने अजय माकन और मनोज तिवारी को पत्र लिखकर सुझावों के लिए बुलाया है. इस मुद्दे पर आम आदमी पार्टी सांसद संजय सिंह ने आजतक से बातचीत करते हुए कहा कि हमें उम्मीद है कि अगर बीजेपी कांग्रेस ने सही मंशा रखी तो समाधान निकलेगा. लाखों व्यापारियों का हित है तो सबको साथ बैठना ही पड़ेगा.
संजय सिंह ने कहा कि हमने मंगलवार का समय इसलिए दिया है ताकि प्रधानमंत्री मोदी और राहुल गांधी कल मुलाकात का समय मुख्यमंत्री केजरीवाल को देंगे और फिर इसलिए परसों दिल्ली के नेताओं को बुलाया गया है. सुप्रीम कोर्ट में मजबूत वकील करने के मुद्दे पर संजय सिंह ने कहा कि सरासर झूठ बोल रहे हैं ये लोग, हमारा सुप्रीम कोर्ट में पक्ष ये है कि सीलिंग को किसी भी कीमत पर रोका जाए.
संजय सिंह ने जोर देते हुए कहा कि सीलिंग पर संसद में या तो बिल लाया जाए या सुप्रीम कोर्ट इस पर रोक लगाए. संजय सिंह ने कहा कि जल्लीकुट्टी के लिए मोदी जी आर्डिनेंस ला सकते हैं तो व्यापारियों के लिए बिल क्यों नही ला सकते हैं?
प्राइवेट मेम्बर बिल आम आदमी पार्टी के 3 राज्यसभा सांसद क्यों नहीं पेश करते, इस सवाल पर संजय सिंह ने कहा कि प्राइवेट मेम्बर बिल 2 घंटे में पेश कर दूंगा, यदि बीजेपी कांग्रेस हमें समर्थन देने को राजी हैं. संजय सिंह ने बीजेपी और कांग्रेस पर निशाना साधते हुए पूछा कि बीजेपी के 7 सांसद अज्ञानी हैं? 282 बीजेपी सांसद अज्ञानी हैं? कांग्रेस के 44 सांसद अज्ञानी हैं?
केजरीवाल द्वारा भूख हड़ताल का एलान देरी से किये जाने पर ब 0001ABA1 ोलते हुए संजय सिंह ने कहा कि 31 मार्च की भूख हड़ताल की नौबत ही नहीं आएगी, मुझे बीजेपी और कांग्रेस की उदारता पर पूरा यकीन है. तब तक ये लोग इस मुद्दे का समाधान करवा देंगे.
vec_Latn hin_Deva hin_Deva hin_Deva hin_Deva hin_Deva